Blechnaceae

Ti Blechnaceae ket ti pamilia dagiti pako, nga addaan iti kosmopolitano a pannakaiwarwaras. Ti kasasaadna a kas maysa a pamilia ken dagiti bilang dagiti nairaman a henero ket nakaro nga agdumaduma. Ti impluensial a Pteridophyte Phylogeny Group iti pannagidasigda idi 2016 ket mangawat kadagiti 24 a henero.

 Deskripsion 
Kaaduan ket mabirukan iti rabaw ti daga, adu met dagiti kumalatkat, a kas ti Stenochlaena. Ti maysa a langa a pakailasinan dagiti adu a sebbangan ket dagiti ubing nga agluklukat a saringit ket kadawyanda a mamarisan bassit iti nalabbasit.

 Taksonomia 
Ti pamilia ket pinartuat babaen ni Newman idi 1844. Idi 2014, da Christenhusz ken Chase ket impababada daytoy a kas subpamilia ti Blechnoideae iti kaunegan ti pamilia ti Aspleniaceae. Nupay kasta, ti panangidasig ti PPG I idi 2016 ket isublina daytoy iti kasasaad a pamilia.

Ti Blechnaceae ket kameng dagiti klado ti eupolypods II (itan ket sub-urnos ti Aspleniineae), iti urnos ti Polypodiales. Daytoy ket maikabagian kadagiti sabali a pamilia iti klado kas iti sumaganad a kladograma:

 Dagiti subdibision 
Dagiti bilang dagiti maawat a henero iti kaunegan ti Blechnaceae (wenno Blechnoideae no matrato a kas maysa a subpamilia) ket agdumaduma kadagiti sabali a mannurat. Da Christenhusz ken Chase (2014), ket tratuenda ti pamilia kas maysa a subpamilia, ipalawagda ti situasion a kas ti sumaganad: "Ti Blechnoideae ket buklen dagiti tallo a nangruna a klado, maysa ket maitunos iti Onoclea sensu lato, ti maikadua ket maitunos iti Woodwardia, kabsat iti amin dagiti sabali a sebbangan a mabalin a matrato a kas ti bugbugtong a henero ti Blechnum. Nupay kasta, ti subklado a kabsat kadagiti nabati iti Blechnum sensu lato ket aglaon iti kumalatkat a taxa Stenochlaena, Salpichlaena J.Sm. ken dagiti bassit pay a di kumalatkat a  sebbangan ti Blechnum nga addaan kadagiti atiddog a dumalapdap a risoma, a mabalinto koma a maawat iti kadawyan nga agpang kalpasan dagiti panagadal. Ti Brainea, Doodia, Pteridoblechnum ken Sadleria ket maitagikuada iti Blechnum sensu lato."

Italinaay ti Perrie et al. (2014) ti ranggo ti pamilia a nailaksid iti Onoclea kas maysa a sabali a pamilia, ti Onocleaceae, a kabsat iti Blechnaceae. Nangilasinda kadagiti tallo a nangruna a klado iti kaunegan ti nabati a Blechnaceae, a ninagananda iti Woodwardia, super-Stenochlaena ken super-Blechnum, a dagiti naudi a naibaga a kas dagiti grupgrupo ti agkakabsat. Saanda nga inkeddeng ti Blechnum akas monopiletiko ken nangisingasing iti rebision kadagiti interheneriko a pagbeddengan, a pagresultaan dagiti pito a henero.

Ti Gasper et al. (2016), a nawaya iti Christenhusz ken Chase, ket sinukisokda iti naun-uneg a pannakaikabagian ti Blechnaceae, a nangitalinaay ti kasasaad ti pamilia ken ilaksidna ti Onocleaceae, ken naikkan kadagiti tallo a nangruna a klado ti Perrie et al. (2014) kadaiti subpamilia: ti Woodwardioideae, Stenochlaenoideae ken Blechnoideae. Ti argianda iti polipiletiko a kasasaad ti Blechnum ket ti magpartuat idi iti maysa a serye dagiti monopiletiko a segregado a henero, apagresultaan dagiti 24 a dagup dagiti henero. Ti pannakikabagian apagbaetan dagiti tallo a subpamilia ket nabirukan a kas dagiti sumaganad:

 Dagiti subpamilia ken dagiti henero 
Idi 2016, sinurot ti Pteridophyte Phylogeny Group ti Gasper et al. (2016) iti panangawat kadagiti 24 a henero, a naigrupo kadagiti tallo a subpamilia. Kadagiti agarup a 265 a sebbangan, ti kaaduan kadagitoy ket maigupit iti Blechnum L., followed by Woodwardia Sm. and Stenochlaena  J.Sm.. Dagiti sabali a henero ket kaaduan a monotipiko.

Subpamilia ti Woodwardioideae Gasper, V.A.O.Dittrich & Salino
Anchistea C.Presl
Lorinseria C.Presl
Woodwardia Sm.
Subpamilia ti Stenochlaenoideae (Ching) J.P.Roux
Salpichlaena J.Sm.
Stenochlaena J.Sm.
Telmatoblechnum Perrie, D.J.Ohlsen & Brownsey
Subpamilia ti Blechnoideae Gasper, V.A.O.Dittrich & Salino
Austroblechnum Gasper & V.A.O.Dittrich
Blechnidium T.Moore
Blechnopsis C.Presl
Blechnum L.
Brainea J.Sm.
Cleistoblechnum Gasper & Salino
Cranfillia Gasper & V.A.O.Dittrich
Diploblechnum Hayata
Doodia R.Br.
Icarus Gasper & Salino
Lomaria Willd.
Lomaridium C.Presl
Lomariocycas (J.Sm.) Gasper & A.R.Sm.
Neoblechnum Gasper & V.A.O.Dittrich
Oceaniopteris Gasper & Salino
Parablechnum C.Presl
Sadleria Kaulf.
Struthiopteris Scop.

 Dagiti nagibasaran 

 Bibliograpia 








 Dagiti akinruar a silpo 
Germplasm Resources Information Network: Blechnaceae